Peste 270 de certificate europene COVID neconforme au fost depistate la Festivalul Internațional de Teatru de la Sibiu.
Circa 275 de certificate europene COVID nu îndeplineau standardele de conformitate. Documentele neconforme au fost depistate de organizatorii Festivalului Internațional de Teatru de la Sibiu. În total au fost scanate 6.202 certificate.
Din cauza pandemiei, Festivalul Internațional de Teatru de la Sibiu (FITS) s-a desfășurat în condiții speciale, în perioada 20-29 august 2021. Recent, origanizatorii festivalului au anunțat că au depistat nu mai puțin de 275 de certificate europene Covid care nu îndeplineau standardele de conformitate.Pentru cele 10 zile în care s-a desfășurat festivalul din Sibiu, vaccin.live a pus la dispoziție zece echipamente mobile de scanare a certificatelor digitale, informează educațieprivată.ro. În spațiile special amenajate au fost scanate și validate aproximativ 6.000 de certificate digitale."În perioada 20.08.2021 – 29.08.2021 au fost scanate un număr total de 6.202 certificate (coduri QR), din care un număr total de 5.927 (95,57%) certificate valide și un număr de 275 (4,43%) coduri QR invalide (coduri QR eronate sau fără semnătură digitală valabilă). Din totalul certificatelor digitale COVID valide (5.927), a rezultat un număr de 5.849 (98,68%) de certificate tip vaccinare, 50 (0,84%) certificate de tip recuperare, 18 (0,30%) certificate de tip Test negativ PCR și 10 (0,17%) certificate de tip Test negativ rapid antigen", a declarat Gabriel Cârjea, director Vaccin.live, citat de educațieprivată.ro.